Qashqadaryo viloyati hokimiga, Samarqand viloyati hokimiga, Toshkent viloyati hokimiga hamda Toshkent shahar hokimiga O‘zbekiston Respublikasi Oliy Majlisi Qonunchilik palatasining “Toshkent shahar va viloyatlar hududidagi sudlarni binolar bilan ta’m

“Parlament nazorati to‘g‘risida”gi O‘zbekiston Respublikasi Qonunining 14-moddasiga muvofiq O‘zbekiston Respublikasi Oliy Majlisining Qonunchilik palatasi qaror qiladi: 
 1. Qashqadaryo viloyati hokimiga, Samarqand viloyati hokimiga, Toshkent viloyati hokimiga hamda Toshkent shahar hokimiga “Toshkent shahar va viloyatlar hududidagi sudlarni binolar bilan ta’minlashning holati va istiqbollari to‘g‘risida” yuborilgan parlament so‘rovlariga yozma javob ma’lumot uchun qabul qilinsin. 
 2. O‘zbekiston Respublikasi Oliy Majlisi Qonunchilik palatasining Qonunchilik va sud-huquq masalalari qo‘mitasi O‘zbekiston Respublikasi Prezidentining 2017-yil 21-fevraldagi “O‘zbekiston Respublikasi sud tizimi tuzilmasini tubdan takomillashtirish va faoliyati samaradorligini oshirish chora-tadbirlari to‘g‘risida”gi PF-4966-sonli Farmonining 15-bandida belgilangan vazifalarning bajarilishini doimiy nazoratga olsin. 
 3. Ushbu Qaror qabul qilingan kundan e’tiboran kuchga kiradi.